La Ròca Vielha
La Ròca Vielha o La Ròcavielha o La Ròca Vièlha o La Ròcavièlha (Laroquevieille en francés) es una comuna auvernhata, situada dins lo departament del Cantal e la region d'Auvèrnhe-Ròse-Aups, ancianament d'Auvèrnhe.

Segon Joan Francés Blanc, la comuna parla auvernhat mas confronta lo lengadocian al sud.

Geografia 
Lo borg es a Vercuères (Vercuèira(s)).

Comunas vesinas

Perimètre del territòri

Toponimia 
Las fòrmas ancianas son, per luòc:

La Ròca Vielha - Castrum de Rupe veteri, en 1269, Ruppes-vetus, en latin, en 1371, Rupes vetus, en latin, en 1378, Ruppes Belhica, en latin, en 1514, la Roque veilhe, en 1527, La Rocquavieilhia, en 1549, La Roquavuilha, la Roquevieilha, la Roqueveilha, en 1552, La Roquevilla, en 1558, La Roquevielhe, en 1612, La Rocque veilhe, en 1632, La Rocqueveillie, en 1635, La Rucque-vielhe, en 1650, Roque Belhac, al sègle XVII, La Roque vieilhie, en 1662, La Rocquevielhe, en 1664, Laroquevielle, en 1668, La Roqueviele, en 1701, La Roquevielli, en 1702, etc . Ròca ven de *rocca, un mot prelatin, absent del latin classic, aquí perqué los escribas ne donan la traduccion rupes. Ròca prenguèt lo sens de « puèg, tuca, mont rocassós », puèis de « castèl fòrt, fortalesa » (la primièra atestacion evòca un castèl) . Es aquel sens de « castèl fòrt » que permet de parlar d'una « ròca » que siá vièlha.

Vercuèira(s) (nom probable; fr Vercueyres): Vercoyra, en 1269, La Vercuieyra, en 1522, Vercuieyras, en 1531, Vercueyra, Vercueyras, en 1552, Berqueyres, en 1612, Berquières, en 1632, Burquiere, en 1633, Vercueyre, en 1669, Bercueyre, en 1740, Vercueyres (mapa de Cassini) . Lo nom a pas res a veire amb la verquièra. Sembla puslèu aparentat al Vercòrs : de uertamocoriā, tirat del nom del pòble dels Vertamocorii (uertamo-, « cima, som, somalh, excellent, superior », corios, « armada », doncas « las tropas de la cima » o « las tropas excellentas » ). Preséncia d'un òme d'aquel pòble, proprietari de las tèrras del vilatge ? La grafia es probablament Vercuèira(s).

Ginalhac o Ginolhac (fr Ginalhac): Genolhac en 1371, Ginolhac en 1509, Geniolhac en 1560, Ginolhiac en 1635, Ginalhac en 1669, Genalhac en 1693, Ginaillac en 1696, Ginouliac en 1747, Ginalhac en occitan (mas benlèu 'na transcripcion del francés?) a la debuta del sègle XXI.

Istòria

Administracion 

 Davant la refòrma cantonala de 2014, aplicada en 2015, la comuna èra del canton d'Orlhac-4; es ara del canton de Naucèla.

Demografia

Luòcs e monuments

Personalitats ligadas amb la comuna

Veire tanben

Ligams extèrnes

Nòtas e referéncias

Nòtas

Referéncias

Comuna d'Auvèrnhe (Occitània)
Comuna de Cantal
Comuna d'Occitània